Nnyegyeeε - sε - adwene

Nnyegyeeε - sε - adwene yɛ kasasu a ɛgyina hɔ ma nnyegyeeɛ a ɛwɔ nkyerɛaseɛ a yɛtumi gyina sɛdeɛ nnyegyeeɛ no si teɛ so hunu deɛ asɛm no kyerɛ. Wei tumi kyerɛ sɛdeɛ biribi kɔɔ so, tebea a obi wɔ mu anaa suban bi. Weinom taa di dwuma sɛ ɔkyerɛfoɔ nanso wɔn su te sɛ nteamudeɛ. Yɛtaa de kyerɛ suban, anaa tebea bi a ɔkasafoɔ no wɔ mu anaa sɛdeɛ adeyɛ bi kɔɔ soɔ. Weinom boa kasadwini no ma nneɛma bi mu da hɔ pefee. Agyekum, K. (2013). Introduction to literature (3rd ed). Accra: Media Design, Legon. Nnyegyeeɛ - sɛ - adwene di akotene yie wɔ abasɛm ne ahwɛgorɔ dwumadie mu na ɛnam ɛno so ma ɔtofoɔ no nya atenka a ɛmu yɛ den wɔ ɔkasa a wɔde redi dwuma no mu.Agyekum, K. (2011). Akan   kasadwini. Accra: Dwumfour publication.

 Nnyegyeeε - sε - adwene ho nhwɛsoɔ 
Kasamu ahodoɔ a ɛdidisoɔ yi, da sɛdeɛ wɔde nnyegyeeε - sε - adwene di dwuma wɔ ɔkasamu bi mu. Afoakwa, k. (2014). Akan kasadwini ho adesua bi: (Unpublished).

 Ahwehwɛ no hwee hɔ gongorann. 
 Kube no te hwee fam pum.
 Ɔmene fufuo no gonagona.                 
 Ɔnom nsuo no gonagona.
 Akua bubuu paanoo no wee dwɛɛdwɛɛ.

 Baabi a menyaa mmoa firiiɛ